Δημήτρης Κωνσταντάρας

Ο Δημήτρης Κωνσταντάρας (Αθήνα, 9 Οκτωβρίου 1946 - Αθήνα, 24 Αυγούστου 2025) ήταν Έλληνας δημοσιογράφος, συγγραφέας, πολιτικός και παραγωγός της τηλεόρασης και του ραδιοφώνου.

Βιογραφία
Γεννήθηκε στις 9 Οκτωβρίου 1946 στην Αθήνα και ήταν γιος των ηθοποιών Λάμπρου Κωνσταντάρα και Ιουλίας Γεωργοπούλου. Αποφοίτησε από το Γυμνάσιο Wilson High School, στην Πενσυλβάνια. Σπούδασε αγγλική και ελληνική φιλολογία στην Φιλοσοφική Σχολή του Πανεπιστημίου Αθηνών, απ' όπου αποφοίτησε το 1972.

Έγραφε άρθρα, αναλύσεις και συνεντεύξεις σε διαδικτυακά ιστολόγια (blogs) και βιβλία.

Ήταν παντρεμένος με τη Βίκυ Βουρλάκη και είχε δύο παιδιά, την Παυλίνα που είναι σκηνοθέτης, μουσική-ραδιοφωνική παραγωγός και επιχειρηματίας και τον Λάμπρο που είναι δημοσιογράφος, παρουσιαστής τηλεοπτικών προγραμμάτων και μουσικός-ραδιοφωνικός παραγωγός.

Απεβίωσε στις 24 Αυγούστου 2025, σε ηλικία 78 ετών.

Πολιτική καριέρα
Ξεκίνησε την πολιτική του καριέρα το 2002 όταν εξελέγη Νομαρχιακός Σύμβουλος Αττικής με την παράταξη του Γιάννη Τζανετάκου, στην πρώτη θέση.

Στις εθνικές εκλογές του 2004 εξελέγη βουλευτής με το κόμμα της Νέας Δημοκρατίας. Στις εθνικές εκλογές του 2007 δεν επανεξελέγη. Το 2009 ως υποψήφιος του Λαϊκού Ορθόδοξου Συναγερμού στην Α' Αθηνών και κατετάγη στην 2η θέση (πρώτος επιλαχών). Στις δημοτικές εκλογές 2010, εξελέγη δημοτικός σύμβουλος (πρώτος στο έκτο δημοτικό διαμέρισμα) με την παράταξη του Νικήτα Κακλαμάνη και στη συνέχεια εξελέγη γραμματέας του δημοτικού συμβουλίου και μέλος της επιτροπής ποιότητος ζωής.

Στις δημοτικές εκλογές του Μαΐου του 2014, επανεξελέγη δημοτικός σύμβουλος με την παράταξη του Άρη Σπηλιωτόπουλου και στη συνέχεια παραιτήθηκε από την παράταξη και ανεξαρτητοποιήθηκε. Εξελέγη μέλος του Δ.Σ. του πολιτιστικού οργανισμού ΟΠΑΝΔΑ. Το 2015 παραιτήθηκε από τον ΟΠΑΝΔΑ και ορίστηκε αντιπρόεδρος της «Εταιρείας Ασφαλιστικών Συμβουλευτικών Υπηρεσιών Αυτοδιοίκησης». Επέστρεψε στη Νέα Δημοκρατία ύστερα από κάλεσμα του Αντώνη Σαμαρά και ήταν υποψήφιος βουλευτής στις εκλογές του Ιανουαρίου 2015 στην Α΄ Αθηνών, αλλά δεν εξελέγη.

Καριέρα
Εφημερίδες
1972: Ελεύθερος Κόσμος (Εξωτερικές Ειδήσεις)
1974-1982: Η Καθημερινή (Εξωτερικές Ειδήσεις, Τηλεοπτική Στήλη και Δισκοκριτική)
1982-1987: Η Βραδυνή (Σχολιογράφος και Υπεύθυνος Ύλης Αθλητικού Τμήματος)
1987: 24 Ώρες (Σχεδιασμός και Διεύθυνση Σύνταξης)
1988: Ακρόπολις (Αρθρογράφος)
1992: Ελεύθερος (Αρθρογράφος)
1997: Αθηναϊκή (Σχολιογράφος και Αρθρογράφος) Η Βραδυνή (Διευθυντής Αθλητικού Τμήματος και Διευθυντής της ομότιτλης Κυριακάτικης έκδοσης)
2000: Χώρα της Κυριακής (Διευθυντής Σύνταξης)
2001: Traffic (Σχεδιασμός και Διεύθυνση Σύνταξης)
2008: Χώρα (Σύμβουλος Έκδοσης)

Περιοδικά
1975: 4Τροχοί και Επίκαιρα (Χρονογράφος)
1976: Ήχος και HiFi
1977-1992: Ποπ και Ροκ (Δισκοκριτική και Συνεντεύξεις)
1983: Κόσμος του Τένις (Διευθυντής και Υπεύθυνος Επικοινωνίας)
1994: Madame Figaro (Σύμβουλος Επικοινωνίας, Τύπου και Εκδηλώσεων)
1997: Crash (Διευθυντής)
1998: 9 Μήνες + (Σύμβουλος Επικοινωνίας, Προβολής και Δημοσιότητας)
2012: Crash (Σύμβουλος Έκδοσης)

Τηλεοπτικοί σταθμοί
1977-1992: ΕΡΤ (Παρουσιαστής Δελτίων Ειδήσεων, Σχολιαστής Αγώνων Αυτοκινήτου και Αθλητικών Γεγονότων - Παρουσιαστής της εκπομπής "Μια Ταινία, Μια Συζήτηση")
1980: ΕΡΤ (Προϊστάμενος του Αθλητικού Τμήματος και Παραγωγός Μεγάλων Αθλητικών Διοργανώσεων)
1981: ΕΡΤ (Σχεδιασμός και Εκτέλεση Παραγωγής Μεγάλων Αθλητικών Γεγονότων)
1982-1987: ΕΡΤ1 (Σχεδιασμός, Οργάνωση και Εκτέλεση Παραγωγής των Πανευρωπαϊκών Αγώνων Στίβου της Αθήνας)
1983: ΕΡΤ1 (Σχεδιασμός, Οργάνωση και Εκτέλεση Τηλεοπτικής Παραγωγής Τελικού του Κυπέλλου Πρωταθλητριών Ευρώπης Αμβούργο ΣΦ – Γιουβέντους ΦΚ)
1984: ΕΡΤ1 (Αρχηγός Αποστολής στους Ολυμπιακούς Αγώνες του Λος Άντζελες)
1985: ΕΡΤ1 (Παραγωγός Πανευρωπαϊκών Αγώνων Κλειστού Στίβου στο Σ.Ε.Φ.) ΕΡΤ2 (Προϊστάμενος Αθλητικού Τμήματος)
1986: ΕΡΤ1 (Οργανωτής και Συμπαρουσιαστής στα «Κυριακάτικα», με την Έλενα Ακρίτα)
1988: ΕΤ1 (Αρχισυντάκτης και Παρουσιαστής της Καθημερινής Εκπομπής «Μαζί και Σήμερα», με την Βίκυ Μιχαλονάκου)
1989: Mega Channel (Διευθυντής Αθλητικού Τμήματος)
1991: ΕΤ1 (Αρχισυντάκτης / Παρουσιαστής Δελτίων Ειδήσεων και Ζωντανών Εκπομπών, Τηλεοπτική Παρουσίαση των Πολύωρων Τηλεοπτικών Μεταδόσεων για τον Πόλεμο του Περσικού Κόλπου - Σχεδιασμός / Συντονισμός της Πρώτης Παγκόσμιας Χρησιμοποίησης της Τεχνολογίας του Ευρωπαϊκού Συστήματος Υψηλής Πιστότητας (High Definition) στο Άθλημα των Καταδύσεων με τη Χρήση Αυτοκινήτου Εξωτερικών Μεταδόσεων της Ευρωπαϊκής Κοινότητας, Οργανωτικός / Εκτελεστικός Παραγωγός των Πανευρωπαϊκών Αγώνων Κολύμβησης / Υδατοσφαίρισης / Καταδύσεων και των Μεσογειακών Αγώνων)
1992: New Channel (Διευθυντής Ειδήσεων και Παρουσιαστής Κεντρικού Δελτίου, με την Μένυα Παπαδοπούλου)
1994: ΕΤ1 (Αρχισυντάκτης Πρωινής Εκπομπής)
1995: Nethold (Διεύθυνση Επικοινωνίας, Δημόσιες Σχέσεις, Γραφείο Τύπου και Εκδηλώσεις)
1999: Seven TV (Γενικός Διευθυντής και Κεντρικός Παρουσιαστής του Ειδησεογραφικού Δελτίου "Με Σηκωμένα τα Μανίκια")
2002: Tempo TV (Παραγωγός του σταθμού και Παρουσιαστής της Πρωινής Εκπομπής «Ό,τι Ξημερώσει» η οποία προβλήθηκε τον Αύγουστο)
2003: Κανάλι 10 (Διευθυντής Προγράμματος - Παραγωγός / Παρουσιαστής των Καθημερινών Εκπομπών «Υπάρχει Λόγος Σοβαρός» και «ΜΕΤΡΟ»)
2012: ΑΡΤ (Παραγωγός και Παρουσιαστής της καθημερινής ειδησεογραφικής εκπομπής "Τα Πάντα Ρει")

Ραδιοφωνικοί σταθμοί
1975: ΕΡΑ (Ξενόγλωσσα Δελτία)
1988: Αθήνα 9.84 (Παρουσιαστής Πρωινής Εκπομπής)
1989: Sky 100.4 (Παρουσιαστής Πρωινής Εκπομπής με την Πηνελόπη Γαβρά)
1991: Αθήνα 9.84 (Επικεφαλής Πρωινής Ζώνης)
1992: ΩΧ FM 94.4 και Φάρος FM 98.5 Πατρών (Σχεδιασμός / Οργάνωση)
1996: Αθήνα 9.84 (Σύμβουλος Επικοινωνίας)
1998: Cool FM 98.7 (Διευθυντής)
1999: Sprint FM (Σύμβουλος Αθλητικού Προγράμματος)
2000: Χρώμα FM 106.3 (Διευθυντής Προγράμματος)
2001: Profit 96.6 (νυν Pepper 96.6) ως γενικός διευθυντής.

Από τον Οκτώβριο του 2012 ως τον Μάιο του 2014, επιμελούνταν και παρουσίαζε στο ΑΡΤ την καθημερινή, ενημερωτική εκπομπή «Τα Πάντα Ρει» από τις 19:00 ως τις 20:30 το βράδυ. 4 μήνες μετά τις εκλογές για την τοπική αυτοδιοίκηση και αφού είχε επανεκλέγει Δημοτικός Σύμβουλος Αθηναίων με την παράταξη του Άρη Σπηλιωτόπουλου, επανήλθε στην οθόνη, παρουσιάζοντας κάθε Σάββατο και Κυριακή (12:00-13:30) την εκπομπή "Δεύτερος Καφές". Πριν από τις βουλευτικές εκλογές του 2015, αποχώρησε από το κανάλι.

Συγγραφικό έργο
"Πετάει…πετάει το πουλί": Η πρώτη μεταδικτατορική επιθεώρηση, σε συνεργασία με τους Πάνο Τσίρο και Γιάννη Κακουλίδη. Ανέβηκε στη Θεσσαλονίκη από το θίασο του Πέτρου Φυσσούν (Ιούλιος 1974).
"Λαέ Αφέντη": Επιθεώρηση σε συνεργασία με τους Πάνο Τσίρο και Γιάννη Κακουλίδη. Ανέβηκε στην Αθήνα από το θίασο του Πέτρου Φυσσούν (Οκτώβριος 1974).
"Μια Αθηναία στην Αθήνα": Σενάριο για την ομώνυμη τηλεοπτική σειρά με τη Ρένα Βλαχοπούλου, σε συνεργασία με τους Πάνο Τσίρο και Γιάννη Κακουλίδη (1976-1977).
"Ο Λαμπρούκος και οι λατρείες του": Κωμωδία που ανέβηκε στην Θεσσαλονίκη, τον Πειραιά και άλλες 10 πόλεις από το θίασο του Λάμπρου Κωνσταντάρα τον χειμώνα του 1977-1978.
"Η Ιστορία της Φόρμουλα Ι": Κάκτος (1979).
"Ο Απαπαπαπάς και άλλα παραμύθια": Καρκατσούλης (1980).
"Ποτέ μην αγαπήσεις ξένο": Μυθιστόρημα του Harold Robbins σε ελεύθερη απόδοση, Κάκτος (1981).
"Ο Μπαλαντέρ": Σενάριο για την κινηματογραφική ταινία “Ο Λαμπρούκος μπαλαντέρ”, με το Λάμπρο Κωνσταντάρα και τη Μάρω Κοντού, Καραγιάννης - Καρατζόπουλος A.E. (1981).
"Λάμπρος Κωνσταντάρας: Μέσα απ΄ τα δικά μου μάτια": Βιογραφική μονογραφία του πατέρα του συγγραφέα, αγαπημένου ηθοποιού Λάμπρου Κωνσταντάρα, Καστανιώτης (1997).
"Απόψε θα σου ορκιστώ πως σ' αγαπάω": Μυθιστόρημα, Καστανιώτης (1999, το βιβλίο επανακυκλοφόρησε ως Ειδική Προσφορά στην εφημερίδα "Έθνος της Κυριακής" το καλοκαίρι του 2012).
"Δόξα και Δάκρυ": Η ιστορία των σύγχρονων Ολυμπιακών Αγώνων σε αντιπαράθεση με τις πολιτικοκοινωνικές εξελίξεις της εποχής τους, Πατάκης (2000).
"Στα δύσκολα σε θέλω": Μυθιστόρημα εμπνευσμένο από πραγματικά γεγονότα, Καστανιώτης (2001).
"Το μαύρο κουτί": Μυθιστόρημα βασισμένο σε μια παράλληλη αφήγηση 3-4 πραγματικών ιστοριών, Καστανιώτης (2003).
"Γράμματα στον Παράδεισο: Επιστολές" Καστανιώτης (2004). Μια "συλλογή" επιστολών που ο συγγραφέας έγραψε σε 26 προσωπικότητες μετά θάνατον και τις έστειλε στη διεύθυνση "Παράδεισος".
"24 Δευτερόλεπτα": Αποκαλυπτική, μυθιστορηματική διασκευή της συγκλονιστικής "Υπόθεσης Φάλκον" που οδήγησε στο θάνατο εν πτήση του Υπουργού Αναπληρωτού Εξωτερικών Γιάννου Κρανιδιώτη το 1999 (Απρίλιος 2007) από τις Εκδόσεις Καστανιώτη.
"Η Τελευταία Καληνύχτα": Μυθιστόρημα (Δεκέμβριος 2008) από τις εκδόσεις Καστανιώτη (Το βιβλίο διασκευάστηκε το 2012 σε θεατρικό έργο από τη Φωτεινή Βαμβούκη).
"12": Ομαδικό Διαδικτυακό Μυθιστόρημα. Συμμετοχή και επιμέλεια (Μάρτιος 2010) Εμπειρία Εκδοτική.
"Η κυρία Μέλπω": Μυθιστόρημα επάνω σε μια πραγματική ιστορία (Δεκέμβριος 2010) Εμπειρία Εκδοτική.
"Η Αφροδίτη της Ανάφης": Μυθιστόρημα επάνω σε μια πραγματική ιστορία (Ιούνιος 2013) Εμπειρία Εκδοτική.
"Πολεμικές Αποζημιώσεις και Κατοχικό Δάνειο - Πόσα μάς χρωστάει η Γερμανία και γιατί πρέπει να πληρώσει". Ειδική ιστορική καταγραφή, στη σειρά "Τετράδια Ιστορίας" της εβδομαδιαίας εφημερίδας "Παρασκήνιο" της 15/2/2014.
"Άσπρο πουκάμισο και Κόκκινα Παπούτσια": Μυθιστόρημα 2016 από τον Εκδοτικό Οίκο Entypois.
"Ημερολόγια" (με τη συνεργασία της κόρης του Παυλίνας) το 2018 από τον Εκδοτικό Οίκο Entypois.
"Ο Γιος της Παπαρούνας" (με τη συνεργασία της κόρης του Παυλίνας) το 2022 από τον Εκδοτικό Οίκο "Δίχτυ".
"Η Φωνή της Ψυχής" (Συνεντεύξεις Προσωπικοτήτων) το 2023 από τις εκδόσεις "Βαπόρια".

Από το Νοέμβριο του 2016 ως τον Ιούλιο του 2017, εργάστηκε ως διευθυντής έκδοσης της σειράς Παγκόσμιας Κλασικής Λογοτεχνίας των Εκδόσεων Σμυρνιωτάκη καθώς Επιμελήθηκε της έκδοσης 24 βιβλίων.

Ήταν τακτικό μέλος της ΕΣΗΕΑ, του ΠΣΑΤ, της Association Internationale de la Presse Sportive (AIPS), της Ελληνικής Εταιρίας Θεατρικών Συγγραφέων (ΕΕΘΣ) και του Πανελλήνιου Γυμναστικού Σύλλογου.

Βραβεία-Διακρίσεις
1972: Βραβείο καλύτερου στίχου στο Φεστιβάλ Τραγουδιού ΘεσσαλονίκηςΔημήτρης Κωνσταντάρας - Ελληνική Δισκογραφία.
1985: Δημοσιογράφος της χρονιάς από την εφημερίδα ΠΑΤΡΑ-ΣΠΟΡ.
1986: Βραβείο Πανελληνίου Συνδέσμου Γονέων, για τη συμβολή του στην πάταξη της μάστιγας των ναρκωτικών.
1986: Ειδική Διάκριση της Διεθνούς Ομοσπονδίας Αθλητισμός για Όλους.
1987: Ειδική Διάκριση του Πανελληνίου Συνδέσμου Τυφλών.
1993: Βραβείο ΙΠΕΚΤΣΙ Ελληνοτουρκικής Φιλίας για τη δουλειά του στην Τηλεόραση.
2006: Το βιβλίο του "Γράμματα στον Παράδεισο" χαρακτηρίστηκε "Βιβλίο της Χρονιάς" από τον Φάρο Τυφλών και μεταγράφηκε στην Γραφή Μπράιγ.
2006: Τιμήθηκε από τον Πανελλήνιο Σύνδεσμο Αθλητικών Συντακτών για το βιβλίο του "Γράμματα στον Παράδεισο".
2012: Τιμήθηκε από τον Πανελλήνιο Σύνδεσμο Αθλητικών Συντακτών για το μυθιστόρημά του "Η κυρία Μέλπω".
2013: Τιμήθηκε από τον Πανελλήνιο Σύνδεσμο Αθλητικών Συντακτών για το μυθιστόρημά του "Η Αφροδίτη της Ανάφης".
2016: Τιμήθηκε από τον Πανελλήνιο Σύνδεσμο Αθλητικών Συντακτών για το μυθιστόρημά του "Άσπρο Πουκάμισο και Κόκκινα Παπούτσια".

Παραπομπές

Εξωτερικοί σύνδεσμοι
Προσωπική ιστοσελίδα με το πλήρες βιογραφικό του

Κατηγορία:Έλληνες δημοσιογράφοι του 20ού αιώνα
Κατηγορία:Δημοσιογράφοι στο ραδιόφωνο
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Αθηνών